Lav et referat af nedenstående tekst:

Tekst:
Et færdselsuheld natten til fredag i Aalbæk udviklede sig til et mindre drama for Nordjyllands Politi. En 19-årig mand fra Viborg var omkring klokken 03.30 påvirket af alkohol kørt ind i muren hos Spar købmanden i Aalbæk. Bilisten kom uskadt fra stedet, men det gjorde Spar Købmandens bygning ikke. - Mens politiet tog sig af færdselsuheldet, begyndte bygningen at knirke og knage. Så de tænkte, at der nok var fare for, at bygningen kunne styrte sammen - så blev vi kaldt til Aalbæk, siger indsatsleder ved Nordjyllands Beredskab, Jesper Ludvigsen. - Vi lavede en hurtig afstivning og fik fat i en entreprenør, som kendte bygningen, siger Jesper Ludvigsen. Entreprenøren, som blev kaldt til bygningen, var i nærheden af uheldsstedet og havde nogle afstivningsspindler liggende. - Dem lånte vi et par stykker af og satte dem op. Nu har håndværkerne overtaget bygningen, siger Jesper Ludvigsen. Spar købmanden i Aalbæk har fortalt til TV2 Nord, at ulykken ikke kommer til at betyde noget for butikken i dag. De vil fortsat holde almindeligt åbent på trods af påkørslen af bygningen. Den 19-årige bilist, der påkørte Spar Købmanden er sigtet for spirituskørsel. Det oplyser Nordjyllands Politi.

Referat:
Natten til fredag måtte Nordjyllands Beredskab hjælpe med at afstive Spar i Aalbæk efter, at en personbil kørte ind i bygningen.